open-index/open-wikipedia-markdown huggingface dataset:
Wentzel

**Wentzel** (eller **Geir Wentzel Band**) var et norsk rhythm and blues og soulband med medlemmer fra Toten og Gjøvik som eksisterte i tiden 1967–1969. Bandnavnet er etter lederen, Geir Wentzel.

Grunnstammen var fire medlemmer fra bluesbandet Black & White; leder, vokalist og organist Geir Wentzel, vokalist Geir Hovensjø, bassist Jens Braarvig og trommeslager Arild Engh. 17-årige Inger Lise Andersen (den senere Inger Lise Rypdal) ble med som vokalist, og Sveinung Hovensjø (16) som gitarist. I tillegg kom blåsergruppe med Trond Eliassen, altsax, Tom Narten, tenorsax, og Kjell Arne Olsen, trompet – til sammen ni medlemmer.

Singelen «Get closer»/«Baby, Baby» var eneste plateutgivelse. Wentzel fikk innpass på Club 7, der det også ble en døråpner for andre Toten-musikere som fremførte *Toten-Groove*, herunder Jørn Fodnestøl, Viggo Sandvik, Torbjørn Sunde, Maj Britt Andersen og Eldar Vågan, som også opptrådte på Club 7. Wentzel ble oppløst etter halvannet år grunnet at at Inger Lise Andersen fikk solokontrakter og startet en platekarriere. Wentzel ble da hyret inn som hennes backingband under opptredener i Norge og i de svenske folkparkene. Etter oppløsningen gikk flere av medlemmene over i danseband som Torry Enghs og Ole Ivars. Sveinung Hovensjø ble på 1970-tallet huket av Terje Rypdal, og fikk en svært allsidig karriere som band- og studiomusiker innen jazz, blues og diverse etnisk musikk. Wentzel har hatt mange gjenforeningskonserter. Da trekker totningene fulle hus.

## Referanser


## Utgivelse
* «Get closer»/«Baby, Baby», singel (1967)

## Litteratur
*Hemstad, Sigbjørn (2007): *Smil Sport og Rock*. Eget forlag.

## Eksterne lenker
* 
* Little Earl & Geir Wentzel Band: «Georgia On My Mind», *YouTube*
Stroboskop

Et **stroboskop** er et instrument som deler lys opp i glimt (lynblink). De tidlige strobene fra 1800-tallet besto av roterende spalter foran en lyskilde, mens en i dag lager lyspulser med xenonlys, annet laserlys eller LEDer. Betegnelsen stroboskop blir også brukt om en skive med radielle streker, som tjener til å vise en platespillers rotasjonshastighet. Se nedenfor.

Prinsippet med pulserende lys er blitt brukt til å studere ting i bevegelse. Ved riktig hastighet kan en «fryse» roterende bevegelser eller avsløre uønskede forskyvninger og «kast» i akslinger. 

I og med at samme glimtprinsippet er i bruk ved opptak av levende film, kan en på kino se flypropeller stå stille eller rotere baklengs under start og stopp. 

Underholdningsbransjen bruker strobelys i sammenheng med dans. Lys fra stroboskop kan fremprovosere anfall hos personer med fotosensitiv epilepsi.

## Platespiller
For å måle rotasjonshastigheten til en platespiller brukes en lyskilde som gir stroboskopisk lys (glimlampe eller LED). Denne lampen lyser på en skive (kalt stroboskopskive) som legges på platespillerens tallerken ved måling. Denne skiven har jevnt fordelte radielle streker som synes å stå stille ved riktig hastighet. Går platespilleren for fort, synes strekene å bevege seg langsomt forover, og omvendt for for lav hastighet. Platenes gitte hastigheter (78, 45, 33 1/3) er definert for å muliggjøre slik hastighetsmåling ved bruk av både 50 Hz og 60 Hz lysnettfrekvens.
Antallet radielle striper er forskjellig for hver hastighet og lysnettfrekvens. Eksempelvis bruker rotasjonshastigheten 33 1/3 omdreining per minutt, 60/33.3333... = 1,8 s per omdreining. Lyset blinker i Europa med 100 Hz (to blink per periode, siden det er to spenningsmaksima i perioden). Det blir 1,8*100 = 180 blink per omdreining, som passer med 180 radielle streker på stroboskopskiva. I USA og andre land med 60 Hz lysnettfrekvens vil det trengs 1,8*120 = 216 streker for å måle samme omdreiningstall.
Polycentropodidae

* Kambaitipsychinae
* Polycentropodinae

**Polycentropodidae** er en gruppe (familie)  av insekter som hører til ordenen vårfluer (Trichoptera).  Larvene lever i ferskvann. De voksne lever ikke langt fra vannet de vokser opp i, men kan fly et godt stykke.   
Det er 13 arter i Norge og omtrent 600 i verden.

## Utseende
Små til middelsstore, oftest ensfarget brunlige vårfluer. Antennene er kortere enn kroppen, ofte med lyse ringer. Punktøyne mangler. Maksillarpalpenes ytterste ledd er omtrent så langt som de øvrige leddene til sammen. Beina har tre sporer på frambeina, fire på mellom- og bakbeina, disse sporene er ganske store.

## Levevis
Larvene lever i rennende ferskvann. De spinner et poseformet fangstnett av silke og lever selv inne i et silkerør, men bygger ikke noe typisk vårfluelarve-hus.

## Utbredelse
Polycentropodidae forekommer i alle verdensdeler.

## Systematisk inndeling / norske arter
Underfamilien Pseudoneureclipsinae er nylig blitt overført til Dipseudopsidae.

* **[[Ekte insekter]]** (Ectognatha)
** **[[Vingede insekter]]** (Pterygota)
*** **[[Holometabole insekter]]** (Holometabola, «insekter med fullstendig forvandling»)
**** **[[Vårfluer]]** (Trichoptera)
***** Gruppen **[[Annulipalpia]]** – larvene i denne gruppen lager fangstnett og spinner seg et hus de kan trekke seg tilbake til. 
****** Familien Polycentropodidae Ulmer, 1906
******* Underfamilien Kambaitipsychinae
******* Underfamilien Polycentropodinae
******** Slekten *[[Cyrnus]]* Stephens, 1836
********* *[[Cyrnus crenaticornis]]* (Kolenati, 1859) – sjelden art, kjent fra Østfold og Finnmark
********* *[[Cyrnus flavidus]]* McLachlan, 1864 – over hele Norge
********* *[[Cyrnus insolutus]]* McLachlan, 1878 – Sør-Norge
********* *[[Cyrnus trimaculatus]]* (Curtis, 1834) – over det meste av Norge
******** Slekten *[[Holocentropus]]* McLachlan, 1878
********* *[[Holocentropus dubius]]* (Rambur, 1842) – over det meste av Norge
********* *[[Holocentropus insignis]]* Martynov, 1924 – østlig art
********* *[[Holocentropus picicornis]]* (Stephens, 1836) – over det meste av Norge
********* *[[Holocentropus stagnalis]]* (Albarda, 1874) – bare kjent fra Vest-Agder i Norge
********* *[[Holocentropus varangensis]]* Mey, 1987 – bare kjent fra Finnmark i Norge
******** Slekten *[[Neureclipsis]]* McLachlan, 1864
********* *[[Neureclipsis bimaculata]]* (Linnaeus, 1758) – over hele Norge
******** Slekten *[[Plectrocnemia]]* Stephens, 1836
********* *[[Plectrocnemia conspersa]]* (Curtis, 1834) – over hele Norge
******** Slekten *[[Polycentropus]]* Curtis, 1835
********* *[[Polycentropus flavomaculatus]]* (Pictet, 1834) – over hele Norge
********* *[[Polycentropus irroratus]]* (Curtis, 1835) – Sør-Norge
## Kilder
* Ottesen, P.S. (red.) 1993 *Norske Insektfamilier og deres artsantall*. NINA utredning 055, 40 sider.
* Solem, J.O. og Andersen, T. (1996) Trichoptera, Vårfluer. Side 172-180 i: Aagaard, K. og Dolmen, D. (red.): Limnofauna norvegica. Tapir, Trondheim. ISBN 82-519-1214-8

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life - Vårfluer - engelskspråklig. Med fine bilder.
* Bildegalleri ved Tom Murray
Big Rigs: Over the Road Racing

***Big Rigs: Over the Road Racing*** er et amerikansk videospill fra 2003. Det ble utviklet i Ukraina av Stellar Stone LLC og utgitt av GameMill Publishing. Spillet går ifølge spillets pakke ut på å kjøre lastebiler som leverer ulovlig frakt mens man skal unnslippe politiet. I det faktiske spillet er det derimot intet politi å kjøre fra, og lastebilen man kjører har ingen last. Det regnes som et av tidenes dårligste og mest problemfylte spill. Spillet har blitt omtalt som åpenbart uferdig av flere omtalere. Spillet har blant annet fått det laveste terningkastet nettstedet GameStop har gitt et spill noensinne.

## Referanser


## Eksterne lenker
*
Robin Nordahl

**Paul Robin Nordahl** (født 17. november 1973 i Stavern) er en norsk låtskriver, komponist, produsent, musiker og sanger. Han har som låtskriver, produsent, musiker og artistutvikler vært delaktig i produksjoner for en rekke artister, plate- og tv-selskaper, blant annet Universal Music med Briskeby, Maria Arredondo, Venke Knutson, Kurt Nilsen, Hits for Kids, Barnas beste, Tv2, NRK, Espionage, Familieforlaget med utgivelser som Max Manus og Gunnar Sønsteby, Mgp jr, DDE og andre. Han har mottatt flere gull- og platinatrofeer for sitt arbeide.

Han samarbeidet med Per Sundnes, Dinamo Story og NRK som låtskriver og produsent for flere bidrag til Melodi Grand Prix i Norge 2008-2010, som for eksempel sangen «I'm in Love» med Sven Garås i 2008, «Party» med Anita Hegerland og gruppa KeSera i samarbeid med produsent Nasty Kutt i 2009, og «Million Dollar Baby» med Belinda Braza i 2010. Har jobbet med The Voice og Idol som både sanger og produsent.
James May

**James Daniel May** (født 16. januar 1963 i Bristol) er en engelsk journalist, forfatter og programleder i *[[The Grand Tour]]* og tidligere *[[Top Gear]]* (2003–2015). May har også en fast ukentlig spalte i avisen *[[The Daily Telegraph]]*. Han har skrevet en rekke bøker om biler og andre emner, blant annet om vin sammen med Oz Clarke. Han har fått kallenavnet «Kaptein Treig» (fra engelsk «Captain Slow») av sine med-programledere i *Top Gear*, Jeremy Clarkson og Richard Hammond, på grunn av sin forsiktighet under testing av biler.

May har, til tross for sitt kallenavn «kaptein treg», slått verdensrekorden for verdens raskeste personbil, i en Bugatti Veyron 16.4  på Volkswagens testbane i Tyskland.

May bor i Hammersmith vest i London med danseanmelderen Sarah Frater, som han har vært sammen med siden 2000. May mottok en æresdoktorgrad fra Universitetet i Lancaster den 15. juli 2010. Han er en ivrig fløytist og pianist og studerte i sin tid musikk ved Pendle College ved Universitetet i Lancaster.

## Bibliografi
* *May on Motors: On the Road with James May* (2006)
* *Oz and James's Big Wine Adventure* (2006)
* *Notes from the Hard Shoulder* (2007)
* *James May's 20th Century* (2007)
* *James May's Magnificent Machines* (2008)
* *Oz and James Drink to Britain* (2009)
* *James May's Car Fever* (2009)
* *James May's Toy Stories* (2009)
* *James May's Toy Stories: Lego House* (2010)
* *James May's Toy Stories: Airfix Handbook* (2010)
* *James May's Toy Stories: Scalextric Handbook* (2010)
* *How to Land an A330 Airbus* (2010)
* *James May's Man Lab: The Book of Usefulness* (2011)
* *James May: On Board* (2012)

## Referanser


## Eksterne lenker
*  på *Top Gear.com*
* 
* ''Telegraph Motoring'' – James Mays ukentlige spalte
Kwango (provins)

**Kwango** er en provins i Den demokratiske republikken Kongo.

## Geografi
Provinsen ligger sørvest i landet på grensen til Angola. I vest grenser provinsen til provinsen Kongo Central og til landets hovedstad Kinshasa. I nord grenser den til provinsen Kwilu og i øst grenser den til provinsen Kasaï.

Elva Kwango renner gjennom provinsen fra sør mot nord og ut i elva Kasai.

Fra Kinshasa til Kenge er det knapt 200 km langs The African Highway, N1. Om lag 30 km vest for Kenge ligger byen Mayamba. Fra denne går N 16 i sørlig retning til Popo Kabaka, som ligger ved Kwango om lag 130 km fra Kenge. Fra Popo Kabaka går R 228 sørover langs Angolas grense. Om lag 70 km sør for Popo Kabaka på denne veien ligger Kasongo-Lunda. Her starter R 240, som først går 30 km mot øst til Mwana-Myomba, deretter svinger den sørover og passerer Kimbala-Twana etter 15 km. Deretter går det ytterligere 130 km sørover før veien svinger vestover til Mayala. Kahemba ligger 600 km fra Kenge og Feshi ligger om lag midt mellom i luftlinje, men langs landeveien er det kanskje nærmere 500 km å kjøre. Bare deler av strekningene har fast dekke. 

Området er tørt og består av skogkledd savanne. Befolkningen driver landbruk hvor durra er en viktig vekst. 

### Territorier
Kwango har fem territorier. Disse er: 
* Feshi
* Kahemba
* Kasango-Lunda
* Kenge
* Popo Kabaka

## Historie
Provinsen ble først dannet 14. august 1962, da som følge av at Léopoldville provins ble delt. Men den besto bare fire år, i 1966 gikk provinsen inn i Bandundu. Men i 2006 ble det vedtatt å dele Bandundu i tre provinser, noe som skjedde 18. februar 2009. Da ble provinsen Bandundu delt i tre provinser: Kwango, Kwilu og Mai-Ndombe. Administrasjonsby i Kwango er Kenge og det lokale hovedspråket er kikongo. 

### Presidenter (fra 1965, guvernører)
*23 Sep 1962 – 11 Nov 1962  Albert Delvaux                     (født 1918 – d. ...)
*   Nov 1962                Emmanuel Mayamba
*       1962 –    Apr 1963  Alphonse Pashi
*   Aug 1963 –    Apr 1964  Pierre Masikita (første gang)
*   Apr 1964 – 30 Sep 1964  Belunda Kavunzu
* 30 Sep 1964 – 24 Aug 1965  Joseph Kulumba
* 24 Aug 1965 – 25 Apr 1966  Pierre Masikita (andre gang)

## Referanser


## Eksterne lenker
* Kart fra Google maps
Forbidden (album)

***Forbidden*** er det attende studioalbumet til det britiske heavy metal-bandet Black Sabbath, utgitt i 1995.

## Sporliste

## Personell
* Tony Martin – vokal
* Tony Iommi – gitar
* Neil Murray– bassgitar
* Cozy Powell – slagverk
* Geoff Nicholls – keyboard

* Ice-T - vokal (på «The Illusion of Power»)

## Eksterne lenker
*
Johan Tangen

**Johan Tangen** (født 20. august 1952 i Namsos) er en norsk musiker og spilte mandolin i rockebandet Prudence på 1970-tallet. Han medvirket på alle platene til Prudence og i 1976 fikk mottok han og Prudence Spellemannprisen for albumet *[[Takk te dokk]]*. I ettertid var han  papirhandler ved Studentsamskipnaden i Trondheim. I dag jobber han som omviser/guide ved Rockheim det nasjonale museet for populærmusikk og er medlem i Mannskoret Nøkken. I 2017 dannet han, Kaare Skevik jr. og Kjell Ove Riseth bandet Puckverket som ga ut sin debutsingel *You Make Me Feel Alright 30. juni 2017.*

## Diskografi
### Prudence
* *[[Tomorrow May Be Vanished]]* (1972)
* *[[Drunk and Happy]]* (1973)
* *[[No. 3]]* (1974)
* *[[Takk te dokk]]* (1975)
* *[[11/12-75]]* (1976)
* *[[If Only Yesterday Could Be Today, Greatest Hits]]* (1976)
* *[[The Legendary Prudence Tapes, vol.1]]* (1992)
* *[[Det det va]]* (2005)
* *[[Live Sveriges Radio 17.11.1973]]* (2018)

### Puckverket
**You Make Me Feel Alright* (2017)

### Andre deltagelser
* Åge Aleksandersen: *[[Åge Aleksandersens beste]]* (1977)
* Åge Aleksandersen: *[[Åge's utvalgte]]* (1978)
* Norsk Plateselskap: *[[Trønder-Rock]]* (1982)
* Polydor: *[[Norsk Rock (samlealbum)|Norsk Rock]]* (1983)
* Åge Aleksandersen: *[[Åge Aleksandersens beste (1984-album)|Åge Aleksandersens beste]]* (1984)
* Åge Aleksandersen: *[[Lys og varme (samleplate)|Lys og varme]]* (1984)
* Åge Aleksandersen: *[[Sanger (album)|Sanger]]* (1990)
* Åge Aleksandersen: *[[Åges beste 1972-1994]]* (1994)
* MTG: *[[Æ e trønder æ (album)|Æ e trønder æ]]* (2000)
* Åge Aleksandersen: *[[Åge Original]]* (2001)
* NRK/Universal Music: *[[Norsk Rocks Historie Vol. 5: Fra viserock til rock på norsk 1969-1977]]* (2004)
* NRK/Universal Music: *[[Norsk Rocks Historie Vol. 6: Progressiv rock 1971-1977]]* (2004)
* Åge Aleksandersen: *[[Åge-boks 1]]* (2009)
* Universal Music: *[[Ragnarock (samleboks)|Ragnarock]]* (2009)

## Eksterne lenker
*
After Dark

**After Dark** var et norsk danseband som var forløperen til bandet D.D.E. og eksisterte i tiden 1984&ndash;1991.

## Historien

Bandet ble startet av Bjarne Brøndbo og Bård Jørgen Iversen i 1984. Den første besetningen besto av Bjarne Brøndbo på vokal, Edith Flak på andrevokal, Johan Midtgård på bass, Roar Alte på gitar, Bård Jørgen Iversen på tangenter, og Knut Håvard Lysberg på trommer.

I 1988 besluttet de å gå i en mer seriøs retning. De ville følge i Prudences fotspor med folkelig rock, trekkspill og norske tekster. Besetningen var delvis fornyet, og de seks som gikk videre med egne låter, var Bjarne Brøndbo (vokal, trekkspill), Bård Jørgen Iversen (keyboard, trekkspill), Edith Flak (vokal), Knut Håvard Lysberg (trommer), Roar Alte (gitar) og Johan Midtgård (bass).

Et år senere sluttet Flak og Midtgård. Frode Viken kom inn som bassist, men byttet senere til gitar. Trommeslager Eskil Brøndbo vikarierte for Lysberg under hans verneplikt og ble senere fast medlem. Eivind Berre ble med på bass som vikar for Alte og fikk etter hvert en fast plass i bandet. Terje Tranaas, som også spilte med Åge Aleksandersen, bidro med keyboard og trekkspill fra 1985.

18. januar 1992 ble After Dark nedlagt og videreført som det nye bandet D.D.E.; i dag et av Norges mestselgende band.

#### Kjente After Dark-sanger senere omgjort til D.D.E.-låter
* *I Believe (Too Much)* ble til *Rai-Rai*
* *Shall I Call It Happiness* ble til *En herlig hem'lighet*
* *Forest* ble til *Steg*

## Medlemmer
* Bjarne Brøndbo – vokal, piano
* Frode Viken – bass, kor
* Eivind Berre – gitar, kor
* Bård Jørgen Iversen – tangenter 
* Eskil Brøndbo – trommer

### Konsertmedlemmer
* Terje Tranaas – tangenter

### Tidligere medlemmer
* Edith Flak – vokalist (1984–1985)
* Johan Midtgård – bassist (1984–1985)
* Roar Alte – gitarist (1984–1986)
* Knut Håvard Lysberg – trommeslager (1984–1990)

## Referanser
Færøysund

**Færøysund** er et gammel handels- og gjestgiversted langs Langenuen i Fitjar kommune i Hordaland.

I Færøysund har det vært drevet handel fra 1650 til 1965. Stedet er nå fraflyttet. Ettersom husene ble restaurerte på 1990-tallet og gårdsdriften gjenopptatt i 2006, framstår stedet og kulturområdet rundt noenlunde slik det gjorde før fraflyttingen.

## Eksterne lenker
* Færøysund handels- og gjestgjevarstad
Lossiemouth

**Lossiemouth** (skotsk-gælisk: *Inbhir Losaidh*; skotsk: *Lossie*) er en by i Moray i Skottland. Opprinnelig var den havn for Elgin, men har vokst til å bli en viktig og innovativ fiskerby. Selv om det har vært over 1000 år med bosetting i området, ble dagens by dannet i løpet av de siste 250 årene og består av fire adskilte samfunn som til slutt slo seg sammen til én. Fra 1890 til 1975 var det en politiburgh som *Lossiemouth og Branderburgh*. RAF Lossiemouth, flybasen til Royal Air Force (RAF), er dessuten viktig for byen. Folketallet for byen er for 2020 beregnet til 6840 innbyggere.

De adskilte samfunnene som utgjør dagens by: Stotfield, den første betydningsfulle bosetningen (ikke tatt med Kinneddar som nå har forsvunnet), ligger nordvest for byen. Neste var Seatown, et lite område mellom elven og kanalen med 52 hus, hvorav 51 er de historiske fiskerhyttene. Da den nye havnen ble bygget ved elven Lossie, ble den planlagte byen Lossiemouth fra 1700-tallet, bygget på et rutenett, etablert på den lave bakken under Coulard Hill. Branderburgh dannet den endelige utviklingen i løpet av 1800-tallet. Denne delen av byen utviklet seg helt som et resultat av den nye havnen med sine to bassenger, og dekket til slutt hele Coulard Hill; den har en imponerende profil sett på avstand.

## Økonomi

Lossiemouth er sterkt avhengig av Royal Air Force-stasjonen for ansettelse av sivile. I 2005 bidro RAF Lossiemouth sammen med naboen RAF Kinloss med 156,5 millioner pund (inkludert sivile utgifter) til økonomien i Moray, hvorav 76,6 millioner pund ble beholdt og brukt lokalt. Basene er ansvarlige for å gi, direkte eller indirekte, 21 prosent av all sysselsetting i området.

Før RAF var fiske nesten den eneste industrialiserte prosessen i Lossiemouth, men det bidrar nå svært lite til den totale økonomien; i 2001 utgjorde fiske 1,62 % (55 personer) av heltidsarbeidet i Lossiemouth. Imidlertid eksisterer noen ingeniørbedrifter en gang knyttet til fiske fortsatt i byen. I motsetning til andre store byer i området, har Lossiemouth ikke tiltrukket seg de store supermarkedsgruppene på grunn av sin nærhet til Elgin, som også gir sysselsetting til en betydelig andel av den yrkesaktive befolkningen.

*Kilde*: Highland & Islands Enterprise & Moray Council

## Vennskapsby
* Hersbruck i Bayern, Tyskland siden 1972.

## Referanser


## Eksterne lenker
* 
* The Moray Council
Fakhruddin Ali Ahmed

**Fakhruddin Ali Ahmed** (født 13. mai 1905 i Delhi i India, død 11. februar 1977) var en indisk politiker. Han var president i India mellom 1974 og 1977. Ahmed ble den andre muslimske mannen som ble valgt til president i India. 

Han ble tildelt et æresdoktorat ved universitetet i Pristina i Kosovo i 1975 under sitt besøk i Jugoslavia. Han døde i 1977 mens han fremdeles var president.

## Referanser
Gopal Swarup Pathak

**Gopal Swarup Pathak** (født 26. februar 1896 i Uttar Pradesh, India, død 4. oktober 1982) var visepresident i India fra august 1969 til august 1974. Han var dommer i Allahabad High Court i 1945 og 1946 og han var guvernør i delstaten Mysore fra 1967 til 1969.

## Referanser
Giani Zail Singh

**Giani Zail Singh ** (født 5. mai 1916, død i bilulykke 25. desember 1994) var en indisk politiker og medlem av den indiske kongressen. Han ble utnevnt til den syvende presidenten i India i 1982. Han var president i India under Operation Blue Star og mordet på Indira Gandhi. Han er sikh av religion og er kjent for sine korstog og lange kamp mot de økonomiske forskjellene mellom de forskjellige kastene og den sosiale urettferdigheten i republikken.

Giani Zail Singh ble valgt til president i India den 15. juli 1982 og avla presidenteden på president-kontoret den 25. juli 1982. Han ble ofte kritisert av sine politiske motstandere og kritikere for sin underdanige holdning overfor den daværende statsministeren Indira Gandhi. 

Han satt bare som president i en femårsperiode. Han stilte ikke til gjenvalg etter at den første presidentperioden hans var over i 1987.

## Referanser
Cougar Town

***Cougar Town*** er en amerikansk komiserie som gikk på ABC fra 2009 til 2015. Courteney Cox spiller hovedrollen.

Serien handler om Jules Cobb som er nylig skilt og i frustrasjon over å være over 40 og singel. Hun lever med sin 17 år gamle sønn (spilt av Dan Byrd) og prøver å oppleve 20-årene på nytt da hun gikk glipp av den tiden ved å ta av seg sønnen. Hun er bestevenn med naboen Ellie Torres (Christa Miller) som er gift og har en liten sønn. Jules arbeider som eiendomsmegler hvor hun arbeider sammen med Laurie Keller (Busy Philipps) som er en del år yngre, og prøver å hjelpe Jules med å komme seg ut å treffe menn, samt å ha det moro, feste og leve livet.

Serien utspilles i den fiktive byen «Gulf Haven» i Sarasota County Florida, men spilles egentlig inn hos Culver Studios i Culver City California.

I Norge gikk serien på TVNorge.

## Viktige roller
*Courteney Cox – Jules Cobb 
*Christa Miller – Ellie Torres 
*Busy Philipps – Laurie Keller 
*Dan Byrd – Travis Cobb 
*Josh Hopkins – Grayson Ellis 
*Ian Gomez – Andy Torres
*Brian Van Holt – Bobby Cobb

## Referanser


## Eksterne lenker
*
Basappa Danappa Jatti

**Basappa Danappa Jatti** (født 10. september 1912, død 7. juni 2002) var president i India fra 11. februar 1977 til 25. juli 1977. 

Jatti ble utnevnt til finansminister den 2. juli 1962 og ble valgt til guvernør i delstaten Pondicherry i 1968. Han ble guvernør i Orissa i 1973 og i 1974 ble han visepresident frem til 1980. Han ble fungerende president for en kort periode etter dødsfallet til den forrige presidenten Fakruddin Ali Ahmed. I 1980 fortsatte han i det politiske rampelyset som en skarp observatør av den politiske situasjonen i landet. 

Han var en dypt religiøs mann og var en av grunleggerne av organisasjonen Basava Samithi som spredte holdt taler for helgenen og filosofen Basaveshwara fra 12. hundretallet. Han var også involvert i ulike organisasjoner som var opptatt av forskjellige sosiale aktiviteter.

## Referanser
Kjell Ove Riseth

**Kjell Ove Riseth** (født 1952) er norsk musiker og bassist som spilte i det norske rockebandet Prudence fra starten i 1969 og fram til begynnelsen av 1975, da han ved en ulykke med kappsag mistet flere fingre. Først overtok gruppas manager, den tidligere Beatniks- og Jumbo-bassisten Tore Syvertsen, dernest Frode Viken, som sluttet i gruppa igjen etter bare tre uker. Dermed ble det Jan Devik som overtok bassen i Prudence på resten av deres avskjedsturné. I 2017 dannet han, Kaare Skevik jr. og Johan Tangen bandet Puckverket og ga den 30. juni 2017 ut sin debutsingel «You Make Me Feel Alright».

Kjell Ove Riseth har senere vært ansatt ved Namdal Trafikkskole A/S.

## Diskografi
### Prudence
* *[[Tomorrow May Be Vanished]]* (1972)
* *[[Drunk and Happy]]* (1973)
* *[[No. 3]]* (1974)
* *[[If Only Yesterday Could Be Today, Greatest Hits]]* (1976)
* *[[The Legendary Prudence Tapes, vol.1]]* (1992)
* *[[Det det va]]* (2005)
* *[[Live Sveriges Radio 17.11.1973]]* (2018)

### Puckverket
**You Make Me Feel Alright* (2017)
### Andre deltagelser
* Polydor: *[[Ragnarock '73]]* (1973)
* Karussell: *[[Pop på topp]]* (1973)
* Karussell: *[[Pop på topp Vol. 2]]* (1974)
* Phonogram: *[[Hør her]]* (1975)
* Polydor: *[[12 originale norske topper]]* (1976)
* Karussell: *[[Pop på topp Vol. 3]]* (1976)
* Åge Aleksandersen: *[[Åge Aleksandersens beste]]* (1977)
* Arctic Records: *[[Nye trøndervisan]]* (1980)
* Norsk Plateselskap: *[[Trønder-Rock]]* (1982)
* Polydor: *[[Norsk Rock (samlealbum)|Norsk Rock]]* (1983)
* Åge Aleksandersen: *[[Lys og varme (samleplate)|Lys og varme]]* (1984)
* Åge Aleksandersen: *[[Åge Aleksandersens beste (1984-album)|Åge Aleksandersens beste]]* (1984)
* Åge Aleksandersen: *[[Sanger (album)|Sanger]]* (1990)
* Sopp Tape: *[[En tur med Herr Flein &ndash; Dop i norsk rock]]* (1993)
* NorDisc: *[[Fine norske sommerlåter 3]]* (1994)
* NorDisc: *[[Fine norske sommerlåter 4]]* (1994)
* Åge Aleksandersen: *[[Åges beste 1972-1994]]* (1994)
* Bare Bra Musikk: *[[Sensurert &ndash; 15 sensurerte låter 1966&ndash;96]]* (1996)
* MTG: *[[Æ e trønder æ (album)|Æ e trønder æ]]* (2000)
* Åge Aleksandersen: *[[Åge Original]]* (2001)
* NRK/Universal Music: *[[Norsk Rocks Historie Vol. 5: Fra viserock til rock på norsk 1969-1977]]* (2004)
* NRK/Universal Music: *[[Norsk Rocks Historie Vol. 6: Progressiv rock 1971-1977]]* (2004)
* Unidisc: *[[Norsk musikk i 100 &ndash; Populærmusikk i Norge 1905&ndash;2005]]* (2005)
* Åge Aleksandersen: *[[Åge-boks 1]]* (2009)
* Universal Music: *[[Ragnarock (samleboks)|Ragnarock]]* (2009)

## Referanser


## Eksterne lenker
* Gjensyn med en gammel kamerat
Canada under Vinter-OL 2006

**Canada under Vinter-OL 2006**. Ethundrenittiseks sportsutøvere fra Canada deltok i femten sporter under Vinter-OL 2006 i Torino i Italia. Canada ble femte beste nasjon sju gull-, ti sølv- og sju bronsemedaljer. Ishockeyspilleren Danielle Goyette var Canadas flaggbærer under åpningsseremonien.

## Medaljer
 

## Medaljevinnerne
 
 
## Eksterne lenker
* Resultater og profilside  på sports-reference.com
Canada under Vinter-OL 2010

__TOC__
**Canada under Vinter-OL 2010**. 206 sportsutøvere fra Canada deltok under Vinter-OL 2010 i Vancouver i Britisk Columbia i Canada 12. til 28. februar 2010.

Canada vant 14 gullmedaljer, og satte med det ny rekord i flest antall vunnede gullmedaljer for én nasjon i samme vinterleker. Canada hadde utøvere i samtlige grener og vant til sammen 26 medaljer fordelt på fjorten gull, syv sølv og fem bronsemedaljer. 

## Medaljer

## Medaljevinnerne

## Alpine grener

### Menn
* Julien Cousineau
* Robbie Dixon
* Jeffrey Frisch
* Erik Guay (**bilde**)
* Louis-Pierre Hélie
* Jan Hudec
* Michael Janyk
* Manuel Osborne-Paradis
* Tyler Nella
* Ryan Semple
* Brad Spence
* Trevor White

### Kvinner
* Brigitte Acton
* Emily Brydon
* Marie-Michèle Gagnon
* Britt Janyk
* Shona Rubens
* Anna Goodman
* Erin Mielzynski

## Skiskyting
### Menn

### Kvinner

## Bobsleigh

## [[Langrenn under Vinter-OL 2010|Langrenn]]
### Menn

### Kvinner

## Curling
### Menn

* Kevin Martin
* John Morris
* Marc Kennedy
* Ben Hebert

### Kvinner
* Cheryl Bernard
* Susan O'Connor
* Carolyn Darbyshire
* Cori Bartel

## Freestyle

Ski cross

## Aking
### Menn
* Samuel Edney
* Jeff Christie 
* Ian Cockerline
* Chris Moffat 
* Mike Moffat
* Tristan Walker
* Justin Snith

### Kvinner
* Alex Gough
* Regan Lauscher
* Meaghan Simister

## Kombinert

## Kortbaneløp på skøyter
* Jessica Gregg
* Marianne St-Gelais
* Kalyna Roberge
* Tania Vicent
* Valérie Maltais 

* Charles Hamelin 
* Olivier Jean
* Guillaume Bastille 
* François Hamelin 
* François-Louis Tremblay

## Skeleton

## Skihopp
* Stefan Read
* MacKenzie Boyd-Clowes
* Trevor Morrice
* Eric Mitchell

## Skøyter
### Menn

### Kvinner

## Referanser


## Eksterne lenker
* Resultater og profilside  på sports-reference.com
Jan Devik

**Jan Ivar Bjerkan Devik** (født 1. august 1954, død 13. oktober 2019) var en norsk musiker, gitarist, bassist, låtskriver, arrangør og produsent.

## Biografi
Jan Devik vokste opp i Namsos. Han tok over som bassist i Prudence i 1975, og deltok på plata *[[Takk te dokk]]*, som solgte til sølvplate (over 15&nbsp;000 eksemplarer), og som mottok Spellemannprisen i klassen for popmusikk. Han deltok også på bandets avskjedskonsert den 11. desember 1975. Denne ble senere gitt ut som dobbelalbum med navnet *[[11/12-75]]*.

Han var blant annet bassist i Junipher Greene, Folque, Janus og Terje Tyslands Oh-la-la-lag, der han spilte bass sammen med Kaare Skevik og Helge Grøslie fra Junipher Greene på Tyslands to første solo LP-er.

Devik gav i 1982 ut solo-LP-en ''Spark'' på egen label, RRM. Han var studiomusiker på en rekke plateproduksjoner fra 1975.

Devik gav i 2007 ut singelen «Olav Trygdvason». Han arbeidet de siste årene i musikkforlaget RRM sammen med Bård Ingebrigtsen.

## Diskografi
;Album
* *[[Spark (Jan Devik-album)|Spark]]* (1982)
* *[[Dead End]]* (2014), som *Kived Naj* 
;Singler
* *Olav Trygdvason* (2007)
### [[Prudence]]

* *[[Takk te dokk]]* (1975)
* *[[11/12-75]]* (1976)
* *[[Det det va]]* (2005)

### [[Åge Aleksandersen]]

* *[[7800 Namsos]]* (1975)
* *[[Åge Aleksandersens beste]]* (1977)
* *[[Åge's utvalgte]]* (1980)
* *[[Åge Aleksandersens beste (1984-album)|Åge Aleksandersens beste]]* (1984)
* *[[Åges beste 1972&ndash;1994]]* (1994)
* *[[Åge Original]]* (2001)
* *[[Åge-boks 1]]* (2009)

### [[Terje Tysland]]

* *[[Stakkars klovn]]* (1977)
* *[[Mytji arti]]* (1978)
* *[[All samma opp igjæn]]* (1980)
* *[[For eitt mas!]]* (1996)
* *[[25 år med gitter og stas]]* (2002)
* *[[Gull (Terje Tysland-album)|Gull]]* (2005)
### Tracks
* *[[Tracks (Tracks-album)|Tracks]]* (2001)
;Andre plateutgivelser
* Polydor: *[[12 originale norske topper]]* (1976)
* Anne May Skagmo: *[[Ei vise om ei vise]]* (1976)
* Hilda & Viddas sønner: *[[Dåvas &ndash; Mot nord]]* (1977)
* Erling Bonde: *[[Nei vi elsker!]]* (1980)
* Anne Lise Gjøstøl: *[[Kom kom skal jeg si deg no]]* (1980)
* Front Page: *[[Qualified]]* (1981)
* Mikkel Magnus: *[[Mikkel Magnus ser rødt]]* (1981)
* Snu: *[[The Pest of «Snu»]]* (1981)
* Norsk Plateselskap: *[[Trønder-Rock]]* (1982)
* Polydor: *[[Norsk Rock (samlealbum)|Norsk Rock]]* (1983)
* Cappelen: *[[Gapatrosten &ndash; Utvalgte sanger fra Cappelens bokverk Barnas beste]]* (1983)
* NorDisc: *[[Fine norske sommerlåter 3]]* (1994)
* Egmont: *[[Det beste av norsk musikk 1973&ndash;1977]]* (1998)
* MTG: *[[Æ e trønder æ (album)|Æ e trønder æ]]* (2000)
* NRK/Universal Music: *[[Norsk Rocks Historie Vol. 5: Fra viserock til rock på norsk 1969-1977]]* (2004)
* Universal Music: *[[96% låvedans 2]]* (2007)
* Universal Music: *[[Låvedans (album)|Låvedans]]* (2007)
* Lydia Laska: *[[We're Nothing Compared to Ourselves]]* (2007)
* Lydia Laska: *[[Could i Have a Go on Your Girl, Please?]]* (2009)
* Lydia Laska: *[[Krankenhaus]]* (2010)

## Referanser
Rick DeMont

**Richard James DeMont** (født 21. april 1956 i San Francisco, California) er en amerikansk tidligere svømmer og verdensmester på 400&nbsp;m fri fra langbane-VM 1973 i Beograd. Han tok også sølvmedalje på &nbsp;m fri under det samme mesterskapet. Under de Panamerikanske leker 1975 i Mexico by var han med på å ta gull på 4×200&nbsp;m fri stafett for USA.

DeMont ble i 1973 kåret til *[[Årets svømmer|Årets svømmer i verden]]* av det amerikanske magasinet *[[Swimming World Magazine]]*.

## Referanser


## Eksterne lenker
*
Songtsän Gampo

**Songtsän Gampo** (tibetansk: ; wylie-translitterasjon: *Srong-btsan sGam-po*; mandarin: 松赞干布, *Qizonglongzan*; ca. 617-649 AD) var grunnleggeren av det tibetanske imperium. Ifølge tibetansk tradisjon var han den trettitredje herskeren fra sitt dynasti, Yarlung-dynastiet. Under Songtsän Gampo angrep tibetanerne de omliggende områdene og gjorde Tibet til en stormakt, noe landet forble fram til den siste kongens død midt på 800-tallet. Han er også kjent for å ha giftet seg med en nepalsk og en kinesisk prinsesse (kineserne regnet dette som et bevis på Tibets underkastelse under Kina, noe tibetanerne ikke er enige i), som sammen skal ha påvirket kongen til å introdusere buddhismen i Tibet. 

Det er vanskelig å fastsette datoene for Songtsän Gampos fødsel og tronebestigelse. I tibetanske kilder er det generelt akseptert at han ble født i år 617 (et år før Tang-dynastiets grunnlegger Gaozu ble keiser). Problemet er at han skal ha blitt født i et uspesifisert oksens år i den kinesiske kalenderen, og det kan også ha vært 569, 593 eller 605, dette kan ikke bestemmes helt sikkert. Han skal ha besteget tronen da han var trettet (tolv i veksterlige aldersbestemmelser), og det kan ha vært i 629. 

## Referanser
Alex Baumann

**Alexander Baumann** (født 1964) er en canadisk tidligere svømmer, som under sommer-OL 1984 i Los Angeles vant gull på 200&nbsp;m og 400&nbsp;m medley. I tillegg har han sølv og bronse fra langbane-VM 1986 i Madrid, fem gull fra Samveldelekene, to gull fra Sommeruniversiaden og én bronse fra Panamerikanske leker.

Baumann ble i 1981 og 1984 kåret til *[[Årets svømmer|Årets svømmer i verden]]* av det amerikanske magasinet *[[Swimming World Magazine]]*.

## OL-medaljer
* 1984  Los Angeles -  **Gull** i svømming, 200 meter medley  Canada
* 1984  Los Angeles -  **Gull** i svømming, 200 meter medley  Canada

## Referanser


## Eksterne lenker
*
Ariana Kukors

**Ariana Kukors** (født 1. juni 1989 i Federal Way, Washington) er en amerikansk svømmer og verdensmester, etter at hun under langbane-VM 2009 i Roma vant gull på 200&nbsp;m medley. Hun var også med på å ta sølvmedalje på 4×200&nbsp;m fri stafett for USA. Under de Panamerikanske leker 2006 i Victoria tok hun sølv på 400&nbsp;m medley.

I 2009 ble Kukors kåret til *[[Årets svømmer|Årets svømmer i USA]]* av det amerikanske magasinet *[[Swimming World Magazine]]*.

## Referanser


## Eksterne lenker
*
Liholt

**Liholt** er et sted i Halden i Østfold. Liholt ligger ved Iddefjorden en snau mil syd for Halden sentrum, og er et attraktivt hytteområde.  Liholts høyeste punkt kalles Månetoppen og er på 120 moh. 

Rett sør for Liholt ligger *Bakke Senter for Mestring og Rehabilitering*, og Bakke Camping.

## Historie
Liholt var det første sted rundt Iddefjorden me natursteindrift og virksomheten ved Liholt startet i 1870-årene. Steinen her er hvitere og noen steder mer finkornet sammenliknet med andre lokaliteter. Fra Liholttjern ned til sjøen var det anlagt en smalsporet jernbane.  En steinhoggerbrakke med omgivelser er registrert nede ved Iddefjorden. Brakka er oppført ca 1880 og har et godt bevart interiør. Flere stenhoggerboliger i samme område inngår i kulturmiljøet. 

## Referanser
Ramaswamy Venkataraman

**Ramaswamy Venkataraman** (født 4. desember 1910, død av omfattende organsvikt 27. januar 2009) var en indisk advokat, frihetskjemper og politiker som fungerte som statsråd i den indiske kongressen og som ble utnevnt til den åttende presidenten i India etter uavhengigheten fra Storbritannia 15. august 1947. 

Han studerte jus og praktiserte som jurist i lagmannsretten og Høyesteretten i India. I ung alder var han fredsaktivist for den indiske frigjøringsbevegelsen og deltok. Han jobbet både som finansminister og forsvarsminister før han ble valgt til visepresident i 1984 og i 1987 ble han den åttende presidenten i India og satt som president fra 1987 til 1992.

## Referanser
Shankar Dayal Sharma

**Shankar Dayal Sharma** (1918–1999) var den niende presidenten i republikken India. Han satt som president fra 1992 til 1997. Før han ble valgt til president var han visepresident under president Ramaswamy Venkataraman.

Sharma døde av hjerteattakk i 1999.

## Referanser
Krishan Kant

**Krishan Kant** (født 28. februar 1927, død 27. juli 2002 i New Delhi) var visepresident i India fra 1997 til sin død i 2002. Han er den eneste indiske visepresidenten som har dødd i embetet.

Han deltok i den indiske frigjøringsbevegelsen som ungdom og var involvert i politikk i hele sitt liv. Han var guvernør i deltstaten Andhra Pradesh fra 1990 til 1997. Og er en av dem som har sittet lengst som guvernør i India.

## Referanser
Rick Carey

**Richard «Rick» John Carey** (født 13. mars 1963 i Mount Kisco, New York) er en amerikansk tidligere svømmer som under Sommer-OL 1984 i Los Angeles vant tre gullmedaljer på 100&nbsp;m og 200&nbsp;m rygg og 4&times;100&nbsp;m medley stafett. Carey tok også to gullmedaljer og én sølvmedalje under langbane-VM 1982 i Guayaquil, tre gull under Panamerikanske leker 1983 i Caracas og tre gullmedaljer under Stillehavslekene 1985 i Tokyo.

I 1983 ble Carey kåret til både *[[Årets svømmer|Årets svømmer i verden]]* og *Årets svømmer i USA* av det amerikanske magasinet *[[Swimming World Magazine]]*.

## OL-medaljer
*  1984  Los Angeles -  **Gull** i svømming, 100 m rygg menn  USA
*  1984  Los Angeles -  **Gull** i svømming, 200 m rygg menn  USA
*  1984  Los Angeles -  **Gull** i svømming, 4 x 100 m medley menn  USA

## Referanser


## Eksterne lenker
*
Still Life (Talking)

***Still Life (Talking)*** er Pat Metheny Groups femte studioalbum, utgitt i 1987 av Geffen Records. Albumet ble spilt inn på Power Station i New York mellom mars og april. Musikken defineres som jazz, men har også fusionelementer sammen med folk, pop og brasilianske toner. Den mest kjente låten på albumet, «Last Train Home», ble brukt i en amerikansk reklame i 1987 for et supermarked i Florida. *Still Life (Talking)* inneholder syv låter og har vunnet blant annet en Grammy for *Beste Jazz Fusion-fremførelse: Vokal*. Pat Metheny Group solgte over  kopier av utgivelsen.

## Sporliste

## Besetning
* Pat Metheny – synthesizer, akustisk gitar, elektrisk gitar, sitar
* Armando Marcal – perkusjon, vokal
* Lyle Mays – piano, synclavier, keyboard
* Steve Rodby – bass, akustisk bassgitar
* Paul Wertico – trommer
* David Blamires – Vokal
* Mark Ledford – Vokal

## Priser og nominasjoner
Albumet ble en av gruppens største suksesser, og det var deres første album som solgte over  eksemplarer (*Gold Record*).

## Se også
* Pat Methenys diskografi

## Referanser


## Eksterne lenker
*
Kortbane-EM i svømming 2003

**Europamesterskapet i svømming på kortbane 2003** ble holdt i Dublin i Irland fra torsdag 11. desember til søndag 14. desember 2003.

## Medaljetabell

## Medaljeoversikt
### Herrer

### Damer

## Eksterne lenker
* Resultater (pdf)
* Resultater hos Swim Rankings
* Analyser av professor Rein Haljand
Pavel Tsjistjakov

**Pavel Petrovitsj Tsjistjakov** (russisk: Па́вел Петро́вич Чистяко́в, født  i Prudy som nå er i Tver oblast i Russland, død 11. november 1919 i Detskoje Selo som i dag er en del av St. Petersburg) var en russisk maler og lærer i kunstmaling. 

## Liv og virke
### Bakgrunn
Pavel Tsjistjakov fikk sin første skolegang på en omreisende skole. Hans far, som selv var av enkel bakgrunn, la stor vekt på ar gutten skulle få en god utdannelse. Tsjistjakov studerte ved St. Petersburgs kunstakademi i perioden (1849–61) under Pjotr Basin. 

I 1860-64 underviste han ved en tegneskole drevet av St. Petersburgs avdeling av *Selskapet til hjelp for kunstnere*. I perioden 1863-70 mottok han stipend og studerte ved kunstakademiene i Paris og Roma.

### Kunstner
Fra 1872 underviste Tsjistjakov ved St. Petersburgs kunstakademi. I 1892 fikk han plass i akademiets råd og ble professor. Han var leder ved avdelingen for mosaikkkunst i tidsrommet (1890–1912). Fra 1908 til 1910 ledet han kunstverkstedet.

Tsjistjakovs  kunstpedagogikk utviklet seg i en stadig kamp mot den strenge akademismen som rådde i det russiske kunstakademi i 1860- og 70-årene. Han og hans mange elever spilte en stor og avgjørende rolle i utviklingen av realismestilen i russisk kunst de siste tiårene av 1800-tallet. Blant Tsjistjakovs elever var blant annet Viktor Vasnetsov, Mikhail Vrubel, Vasilij Polenov, Ilja Repin, Valentin Serov og Vasilij Surikov.

Tsjistjakovs hovedmål som kunstlærer var å utvikle de faglige evnene, profesjonaliteten hos kunstmaleren. Hans pedagogiske metode tok sikte på å smelte kunstnerens persepsjon og opplevelse av naturen sammen med den vitenskapelige kunnskapen.

I sin egen malergjerning strevde Tsjistjakov for å få frem det dramatiske ved en historisk hendelse og det fortettede psykologiske i historiske  og tradisjonelle portretter (*Hode av en ciucciara* italiensk jente, 1864, i Russlands Museum i St. Petersburg, og, *Bojar*, 1876, i Tretjakovgalleriet i Moskva).

## Galleri

Fil:ChistyakovP SofVitovNaSvGRM.jpg| *Sophia av Litauen i bryllupet til Vasilij II av Russland*. Med dette maleriet vant Tsjistjakov gullmedaljen ved akademiet i 1861 og fikk en mulighet til å studere i Roma.
Fil:Chistyakov BoyarinGTG.jpg|*Bojar*, 1876
File:Pawel Petrowitsch Tschistjakow 001.jpg|Giovannina, 1864


## Eksterne lenker
* Informasjon om kunstneren og hans verker på russisk
Forza Ranheim

**Forza Ranheim** (stiftet 17. juni 2004) er Ranheim Fotballs supporterklubb.

## Historie
Supporterklubben har sitt utspring fra uorganisert heiing av en gjeng av noen få gutter som fulgte Ranheim på kamp fra midten av 1990-tallet. På slutten av tiåret, nærmere bestemt i starten av juni 1999, ble det mer engasjement blant publikum. Da møtte nemlig Ranheim Rosenborg i cupen på Lerkendal. En gruppe samlet seg og kjøpte inn diverse effekter for å skape en god tifo.

Etter dette tok det en stund før supporterne organiserte seg igjen, men i 2003-sesongen begynte oppblomstringen på ny. Ranheim kjempet om kvalifiseringsplass for opprykk mens supporterne kjempet med. Dette ga mersmak, og i juni 2004 ble altså supporterklubben offisielt stiftet.

## Supportersanger
I anledning Ranheims opprykk til Adeccoligaen etter 2009-sesongen, laget speaker og komponist Terje Walther en egen opprykkssang, *«Adecco-KOKOKO!»*, basert på melodien til *«Jeg gikk en tur på stien»*. Den har fått dårlig kritikk i media, og omtales av komponisten selv som verdens nest dårligste supportersang. Den dårligste mener både han selv og Aleksander Schau i FK Fotball på NRK P3 er den forrige supportersangen til Ranheim – *«Ra-Ra-Ra-Ranheim»*.

## Se også
* Trondheim
* Ranheim
* Ranheim Idrettslag
* Ranheim Fotball
* DnB NOR Arena

## Referanser


## Eksterne lenker
* Forza Ranheim på Facebook
* Ranheim Fotball på Facebook
* Fotballklubbens nettside
Opphold på humanitært grunnlag

**Opphold på humanitært grunnlag** er en form for oppholdstillatelse som kan gis til utlendinger i medhold av utlendingsloven.

Dersom en asylsøker ikke fyller vilkårene for politisk asyl, skal det vurderes om utlendingen har rett til opphold på humanitært grunnlag.

Det skal også vurderes om sterke menneskelige hensyn eller en særlig tilknytning til Norge tilsier at utlendingen bør gis opphold, som i så fall gis ved en midlertidig oppholdstillatelse. Opphold etter utlendingsloven § 38, 2. ledd kalles ofte opphold på humanitært grunnlag.

## Referanser
Bouenza

**Bouenza** er et department i Republikken Kongo som ligger helt sør i landet. Det grenser mot departementene Lékoumou, Niari og Pool, og har internasjonale grenser mot Den demokratiske republikken Kongo og Cabinda, en eksklave tilhørende Angola. Regionshovedstaden er Madingou.  Andre byer er Loudima, Mouyondzi, Loutété og Nkayi.

## Distrikter
Bouenza er delt inn i 10 distrikter og en kommune:
* Nkayi kommune
# Boko-Songho
# Kayes
# Kingoué
# Loudima
# Madingou
# Mabombo
# Mfouati
# Mouyondzi
# Nkayi
# Yamba

Bouenza har i underkant av 300 000 innbyggere, og dekker et areal på 12 265&nbsp;km².

## Industri og jordbruk
Bouenza har noe industri og litt jordbruk. Blant hovedaktivitetene er en sementfabrikk i Loutété, sukkerrørsplantasjer i Nkayi. Det finnes også forekomster av  kobber, bly og sink. Blant avlingene finner vi bananer, palmeolje, jordnøtter, tobakk og bønner.

## Eksterne lenker
* FallingRain Map – centred on Madingou
Mohammad Hamid Ansari

**Mohammad Hamid Ansari** (født 1. april 1934) var Indias visepresident fra 2007 til 2017. 

Ansari er utdannet statsviter og har arbeidet som diplomat. Han ble valgt til den 13. visepresidenten i India den 10. august 2007 og overtok embetet dagen etter.

Ansari startet sin politiske karriere som embetsmann i den indiske utenrikstjenesten i 1961. Han var Indias faste representant til FN, høykommissær til Australia og ambassadør i De forente arabiske emirater, Afghanistan, Iran og Saudi-Arabia. Han var fra 2006 til 2007 leder for National Commission for Minorities (NCM).

Ansari ble i 1984 tildelt utmerkelsen Padma Shri. 

## Referanser
Vasilij Petrov

**Vasilij Ivanovitsj Petrov** (russisk: Васи́лий Ива́нович Петро́в; født , død 1. februar 2014) var en russisk og sovjetisk offiser.

Petrov fullførte videregående i 1935 og studerte deretter et læreropplærelseskurs i to år før han ble med i hæren i 1939 og fullførte løytnantskurs i 1941.

Under andre verdenskrig kjempet Petrov i forsvaret av Odessa, forsvaret av Sevastopol og slaget om Kaukasus. Senere tok han også del i invasjonen av Romania og Budapestoffensiven.

Etter krigen ble Petrov ferdig på Frunze-militærakademiet, og i 1961 ble han forfremmet til generalmajor.

I 1983 ble han forfremmet til marskalk av Sovjetunionen. Fra 1972 til 76 hadde han kommandoen over USSRs østlige militærdistrikt, og han tjente som øverstkommanderende for unionens bakkestyrker fra 1980 til 85.

Petrov tjente også som en militær rådgiver for hæren til det sosialistiske Etiopia under Ogaden-krigen.

## Referanser
Bhairon Singh Shekhawat

**Bhairon Singh Shekhawat** (født 23. oktober 1923 i Rajasthan, død 15. mai 2010) var en indisk politiker. Han satt som visepresident i India mellom 2002 og 2007. Han trakk seg som visepresident i 2007 etter at han tapte presidentvalget mot Pratibha Patil. 

Han satt som guvernør i delstaten Rajasthan i tre perioder: Først fra juni 1977 til februar 1980; så fra mars 1990 til desember 1990; og tredje gangen fra desember 1993 til november 1998.

## Referanser
Republikken Kongos geografi

**[[Republikken Kongo]]** ligger i den vestlige delen av Sentral-Afrika. Ekvator går gjennom landet, som grenser til Angolas eksklave Cabinda i sør, Den demokratiske republikken Kongo i sør og øst, Den sentralafrikanske republikk og Kamerun i nord og Gabon i vest. Landet har en 169 km lang kystlinje mot Atlanterhavet med flere viktige havner, og dets maritime krav strekker seg 200 nautiske mil utover. Republikken Kongo dekker et areal på 342&nbsp;000&nbsp;km², hvorav 341&nbsp;500&nbsp;km² er land mens 500&nbsp;km² er vann.

Det meste av landet er et lavtliggende platå mellom 200&nbsp;m og 1000&nbsp;m over havet, med en kyststripe mot Atlanterhavet i vest.

Hovedstad i Republikken Kongo er Brazzaville, som ligger langs bredden til elven Kongo. Rett over på den andre siden av elva ligger Kinshasa, hovedstaden i Den demokratiske republikken Kongo. Med en befolkning på ca. 1,5 millioner, er Brazzaville langt den største byen i republikken, og har nesten tre ganger så mange innbyggere som Pointe-Noire (663&nbsp;400 per 2005), landets nest største by. Omtrent 70 % av befolkningen i republikken Kongo bor i Brazzaville, Pointe-Noire, eller langs jernbanen mellom disse byene.

## Klima
Republikken Kongo har et tropisk klima, og siden landet ligger på ekvator, er klimaet er stabilt året rundt. 

Den gjennomsnittlige dagtemperatur ligger på 24&nbsp;℃ og nettene ligger vanligvis mellom 16 og 21&nbsp;℃. Den årlige nedbørsnormalen er mellom 1250 og 1750&nbsp;mm de fleste steder, og nedbøren er spredt ut over hele året. Minst nedbør faller i de sørlige områdene av landet og langs kysten. Perioden juni og september er den tørreste tiden på året, da sola og den intertropiske konvergenssonen er lengst mot nord. En annen, forholdsvis tørr, men kortere periode inntreffer i januar mens konvergenssonen er lengst sør.

## Administrativ inndeling
Republikken Kongo er delt inn i tolv departementer, som igjen er delt inn i 86 distrikter og 7 kommuner. I listen under står hovedstaden i hvert departement i parentes.

## Eksterne lenker